Okresná prokuratúra Trnava 
Vajanského 22, 918 67 Trnava 1

Sp. zn. : 1 Pv 106/09/2207	Trnava, 8.1.2013
EEČ : 2-21-3-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od augusta 1996 do 30.06.2009 v Trnave ani inde na území Slovenskej republiky si ako otec XXXXX, nar. 18.12.1989 neplnil vyživovaciu povinnosť rodiča k dieťaťu ustanovenú v zmysle  § 62 Zákona NR SR č. 36/2005 Z. z. o rodine k rukám jeho matky XXXXX, bytom Trnava, ul. A. Kubinu č. 1673/21 určenú na základe vzájomnej dohody vo výške 16,60 € (500,- Sk), pričom sa v období svojej nezamestnanosti nezaevidoval ako uchádzač o zamestnanie na príslušnom úrade práce a v čase, keď mal možnosť zabezpečiť si dostatočný príjem z pracovných pomerov u rôznych zamestnávateľov si túto povinnosť riadne neplnil, ani sa o dieťa žiadnym iným spôsobom nestaral a nezaujímal, čím  mu za uvedené obdobie vznikol dlh na výživnom vo výške 2 573,- €, 
lebo zanikla trestnosť činu
Odôvodnenie:

	Uznesením vyšetrovateľky Okresného riaditeľstva PZ, odboru kriminálnej polície  v Trnave sp. zn. ČVS: ORP-1199/1-OVK-TT-2009 St zo d¨ľa 15.10.2012 bolo podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b)  Trestného zákona na tom skutkovom základe, ako je uvedené vo výrokovej časti tohto uznesenia.

	Počas vykonaného vyšetrovania bol vykonaný výsluch obvineného XXXXX, svedka – poškodeného XXXXX, XXXXX, svedka XXXXX, boli zabezpečené listinné dôkazy, register trestov a správy na obvineného.

	D¨ľa 06.12.2012 svedok – poškodený XXXXX vyšetrovateľovi odboru kriminálnej polície Okresného riaditeľstva PZ v Trnave oznámil, že XXXXX uhradil poštovou poukážkou sumu vo výške 2 573,- €. Do vyšetrovacieho spisu bola priložená fotokópia poštovného pe¨ľažného poukazu zo d¨ľa 30.11.2012 podacie číslo 78746, ktorou odosielateľ XXXXX uhradil na adresu svedkyne – poškodenej XXXXX čiastku  2 573,- €.

	Prečinu zanedbania povinnej výživy podľa § 207 ods. 1, ods. 3 písm. b) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a čin spácha závažnejším spôsobom konania.

	Podľa ustanovenia § 86 písm. a) Trestného zákona trestnosť zanedbania povinnej výživy zaniká, ak trestný čin nemal  trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 Trestného poriadku prokurátor zastaví trestné stíhanie, ak
a)	je nepochybné, že sa nestal skutok, pre ktorý sa vedie trestné stíhanie,
b)	nie je tento skutok trestným činom a nie je dôvod na postúpenie veci,
c)	je nepochybné, že skutok nespáchal obvinený,
d)	je trestné stíhanie neprípustné podľa § 9,
e)	obvinený nebol v čase činu pre nepríčetnosť trestne zodpovedný,
f)	obvinený  mladistvý, ktorý v čase činu neprekročil pätnásty rok veku, nedosiahol takú úrove¨ľ rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie,
g)	sa schváli zmier medzi obvineným a poškodeným alebo
h)	zanikla trestnosť činu.

Zo spisového materiálu bolo preukázané, že v danej veci sú splnené podmienky na postup podľa § 215 ods. 1 písm. h) Trestného poriadku s poukazom na  § 86 písm. a) Trestného poriadku, keďže zanikla trestnosť činu zanedbania povinnej výživy, nakoľko tento čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu.

	 Z vyššie uvedených dôvodov som trestné stíhanie proti obvinenému XXXXX zastavila.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Lachká
prokurátorka